Anssi Kasitonni

Anssi Kasitonni (oik. Anssi Heinonen, s. 1978 VilppulaArs Fennica ) on suomalainen monialataiteilija, jonka taiteessa yhdistyvät alakulttuuri, vakavat aiheet, huumori ja populaarikulttuuri. Hänen tuotantonsa sisältää muun muassa monenlaisin tekniikoin toteutettuja veistoksia sekä lyhytelokuvia. Kasitonnille myönnettiin vuoden 2011 Ars Fennica -palkinto.Yle Uutiset, viitattu 12.5.2011 Autoilukulttuurilla on rosoisuuden ja tarkoituksellisen kotikutoisuuden ohella ollut keskeinen rooli Kasitonnin tuotannossa. Teoksissa on ollut rekkoja, moottoripyöriä ja amerikanrautoja - kuten pahvista tehty Plymouth 68 Mäntän kuvataideviikoilla 2010. Autoiluaiheisia yksityisnäyttelyitä on ollut Nopeusennätyksiä Helsingin Taidehallissa vuonna 2022Harri Mäcklin: Kymmenen metrin kiihdytysauto ja muuta vauhdin hurmaa: Anssi Kasitonni toi Taidehalliin autonäyttelyn Helsingin Sanomat 17.6.2022. Viitattu 28.2.2023. ja Musta Viiva Mobiliassa Kangasalla vuonna 2023.Teemu Nurmi: Sahalahdella asuvan Anssi Kasitonnin näyttely Mobiliaan – Näyttely esittelee muun muassa auton kuminpolton estetiikkaa. Tamperelainen 11.1.2023. Viitattu 28.2.2023. thumb|upright|Anssi Kasitonni: Suomen tuntemattomin runoilija, Joensuun Penttilänranta 2013. Kasitonni opiskeli Lahden Taideinstituutissa. Kasitonni on kotoisin Vilppulasta ja asuu SahalahdellaYlioppilaslehti 9.4.2004, viitattu 12.5.2011 (nyk. Kangasala). Kasitonnin Ars Fennica -näyttely oli Amos Andersonin taidemuseossa. Hänellä on ollut näyttelyitä myös Kimmo Pyykkö -museossa, Galleria Sculptorissa ja Galleria Titanikissa. Kasitonnin töitä oli Nuorten näyttelyssä vuosina 2003 ja 2001 sekä Turku Biennaalissa 2005. Hänen teoksiaan on Kiasman, Tampereen taidemuseon ja Helsingin taidemuseon kokoelmissa. Kasitonni tekee musiikkia yhdessä vaimonsa Maria Stereon kanssa yhtyenimellä Stereo 8000 (aiemmin Anssi 8000 & Maria Stereo).Desibeli.netBone Voyage Recording Company , viitattu 16.02.2015 Hän toimi Mäntän kuvataideviikkojen kesän 2016 näyttelykuraattorina. Hänelle myönnettiin vuonna 2016 Valtion viisivuotinen apuraha. ==Julkiset teokset== * Spektri, Vatialan koulu, Kangasala 2020 * Epifania De Liberace, Stadin aikuisopisto, Helsinki 2018 * Easy Rider, valtiovarainministeriö, Helsinki 2013 * Vilppulan luominen, pronssi, Vilppula 100 vuotta 2013 * Suomen tuntemattomin runoilija pronssi, Joensuu 2013 * Vastaheitto, Kangasalan kirjasto 2012 * Rock music, metallivalu, Naistenmatkan koulu, Pirkkala 2005 * Kavereiden uudet hommat, valuhartsi, Vallilan ammattikoulu, Helsinki 2004 ==PalkintojaGalleria Halmetoja: Anssi Kasitonni, CV. Viitattu 28.2.2023.== * Kipinä-talo, Hyvinkää, 1. sija julkisen taiteen kilpailu 2020 * Fenaco lyhytelokuvafestivaali 1. sija, kokeellinen sarja, Peru 2013 * Penttilänranta Joensuu, 1. sija, julkisen teoksen kutsukilpailu 2012 *Ars Fennica -palkinto 2011 * Vuoden kulttuuriteko, Pirkanmaan taidetoimikunta, 2010 * Raimo Utriaisen taidesäätiö 2005Anu Uimonen: Anssi Kasitonni ja Hanna Jaanisoo palkittiin. Helsingin Sanomat 17.11.2005. Viitattu 28.2.2013. * Mäntän kuvataideviikot, yleisön suosikki 2003 * Wäinö Aaltosen seuran nuori taiteilija -palkinto 2003 ==Diskografia== * Anssi 8000: Sahalahti shakedown, EP, Musapojat Records 2005 * Anssi 8000: Kyklops, maxi-ep, Musapojat Records 2006 * Anssi 8000: Svesse, maxi-ep, Squashimodo Records 2006 * Anssi 8000: Kyklops vs. Svesse albumi, Bone Voyage 2007 * Anssi 8000 & Maria Stereo: Feel like surfing, 12" EP, Bone Voyage 2008 * Anssi 8000 & Maria Stereo: Duel, albumi, Bone Voyage 2008 * Stereo 8000: Stereo 8000, albumi, Bone Voyage 2014 ==Lähteet== ==Aiheesta muualla== *Anssi Kasitonnin sivusto *Ars Fennican sivustolla *Anssi Kasitonni Ylen Aamu-tv:ssä * Luokka:Suomalaiset kuvanveistäjät Luokka:Suomalaiset muusikot Luokka:Vuonna 1978 syntyneet Luokka:Elävät henkilöt Luokka:Suomalaiset videotaiteilijat